S-1635/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. apríl 2022, á hendur G-x-x O-x-x, kt. [...], [...], [...], I.

Fyrir umferðarlagabrot með því að hafa þriðjudaginn 6. apríl 2021, ekið bifreiðinni [...] sviptur ökuréttindum og undir áhrifum áfengis (vínandamagn í blóði mældist 0,90‰ ) af [...] og inn [...], Kópavogi.

Telst háttsemi þessi varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot með því að hafa sunnudaginn 18. apríl 2021, ekið bifreiðinni [...] sviptur ökuréttindum um [...], við [...], Reykjavík.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, skv. 99. og 101. gr. laga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 4. apríl 2022, var ákærða var gert að sæta fangelsi í 4 mánuði, skilorðsbundið til tveggja ára, með dómi Héraðsdóms Reykjavíkur 26. júní 2019 meðal annars fyrir akstur undir áhrifum áfengis. Þá var ákærða gert að greiða sekt með lögreglustjórasátt 17. júlí 2020 fyrir akstur sviptur ökurétti. Þá var ákærða gert að greiða sekt með dómi Héraðsdóms Reykjaness 21. ágúst 2020 meðal annar fyrir akstur undir áhrifum áfengis. Loks var ákærða gert að greiða sektir með tveimur lögreglustjórasáttum 16. október 2020 meðal annars fyrir akstur sviptur ökurétti og akstur undir áhrifum áfengis, sem var að hluta hegningarauki við framangreindan dóm. Að öðru leyti kemur sakarferill ákærða ekki til skoðunar við ákvörðun refsingar nú.

Verður því miðað við það að ákærða sé nú þriðja sinni gerð refsing fyrir akstur undir áhrifum áfengis ogí þriðja sinn fyri rakstur sviptur ökurétti, innanítrekunartíma í skilningi 71. gr. almennra hegningarlaga nr. 19/1940. Við ákvörðun refsingar verður litið til þess að ákærði hefur játað brot sín greiðlega fyrir dómi og er það til refsilækkunar, sbr. 8. tölul. 1. mgr. 70. gr. almennra hegningarlaga.

Með framangreindum brotum hefur ákærði rofið skilorð framangreinds dóms frá 26. júní 2019. Verður skilorðsbundin refsing dómsins því tekin upp og ákærða gerð refsing í einu lagi, sbr. 60. gr. almennra hegningarlaga nr. 19/1940.

Með hliðsjón af sakarefni þessa máls, þess að ákærði hefur greiðlega játað sök fyrir dómi, dómvenju og ákvæðum 60. og 77. gr. almennra hegningarlaga nr. 19/1940 þykir refsing ákærða hæfilega ákveðin 6 mánaða fangelsi.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 95.000 krónur, að meðtöldum virðisaukaskatti, og 25.407 krónur í annan sakarkostnað.

Af hálfu ákæruvaldsins flutti málið B-kk-nf E-kk-nf aðstoðarsaksóknari.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærði, G-x-x O-x-x, sæti fangelsi í 6 mánuði.

Ákærði er sviptur ökurétti ævilangt frá birtingu dómsins að telja.

Ákærði greiði málsvarnarþóknun skipaðs verjanda síns, I-kk-ef F-kk-ef Á-kk-ef lögmanns, 95.000 krónur, að meðtöldum virðisaukaskatti, og 25.407 krónur í annan sakarkostnað.

S-kk-nf G-kk-nf